Da je košarka magična igra pod koševima znamo. Beograd ovih dana ima privilegiju da ugosti neke od čudesnih igrača pod koševima u okviru kampa “Košarka bez granice”. Jedan od njih je Greg Popovič, trener San Antonio Sparsa.

blictv_rs/main 0 imasdk 1 0 https://pubads.g.doubleclick.net/gampad/ads?sz=1x1|400x300|640x480&iu=/161634325/Blic_Desktop/Blic_Video_ROS_Safe/VIDEO_Safe&cust_params=kwrds%3D%TAGS%&impl=s&gdfp_req=1&env=vp&output=vast&unviewed_position_start=1&vpos=preroll

- Ovde imam mnogo prijatelja, bivših igrača, trenera... Uživam - rekao je Popovič.

Iako je govorio na engleskom, ovaj stručnjak je istakao da se služi srpskim, ali ne ume da govori tečno naš jezik.

- Mogu da pratim šta se dešava. Mogu da naručim večeru, ali ne govorim tečno srpski.

Jedno od pitanja je bilo vezano za obilazak srpskih manastira. Naime, jedan od kolega je čuo da se Popoviču sviđaju srpski manastiri i pitao ga je da li će ih obići.

- Idem gde god samo da ne vozi Žarko Paspalj. Samo ne njegovim kolima - kazao je i nasmejao sve prisutne.

Foto: Aleksandar Dimitrijević / RAS Srbija Greg Popovič i njegov nekadašnji igrač, a naša košarkaška legenda, Žarko Paspalj

Trener koji od 1996. predvodi franšizu iz Teksasa, s kojom je osvojio pet šampionskih trofeja, malo je uozbiljio priču i govorio o srpskim košarkašima u NBA. Trenutno ih je petorica - Bogdan Bogdanović, Miloš Teodosić, Boban Marjanović, Nemanja Bjelica i Nikola Jokić.

- Fantastični su. Još osamdesetih godina, kada sam gledao Evropsko prvenstvo u Kelnu, video sam da ima mnogo stranih igrača koji treba da budu u NBA. Bivša Jugoslavija ima mnogo dobrih igrača koji su ostavili trag i igrali dobro u NBA. Nova generacija mladih u Srbiji je fantastična. Ovo je i dalje veliki sport i siguran sam da će odavde biti još igrača u NBA.

Foto: Aleksandar Dimitrijević / RAS Srbija Radoslav Nesterović, prvi čovek slovenačke košarke, u razgovoru sa Popovičem na kampu "Košarka bez granica

Tri puta je proglašavan za trenera godine u najkvalitetnijoj košarkaškoj ligi pa će imati mnogo toga da pokaže mlađim kolegama.

- Košarka je sada međunarodni sport. Počelo je davno, kada su treneri iz SAD dolazili ovde i držali kampove i treninge. Sada širom sveta ima sjajnih trenera, baš kao što ima i sjajnih igrača. Sada treneri iz inostranstva lako mogu da budu NBA treneri, baš kao što i igrači mogu da budu u NBA. Ceo svet uživa u košarci, ovo je divan sport za sve nas.

Foto: Aleksandar Dimitrijević / RAS Srbija Čuveni NBA trener - u Žarkovu

Ukratko je prokomentarisao situaciju u Zapadnoj konferenciji u kojoj je veliki broj dobrih ekipa.

- Zapad je borba u klinču i bojno polje već dobrih 10-15 godina, a sada imamo jedan tim, Golden Stejt, koji je bolji od svih ostalih. Svi mi pokušavamo da ih stignemo. To je divna organizacija, divan tim. Stiv Ker radi sjajan posao sa igračima, igra na pravi način. To je još jednom tim koji treba juriti.

Izneo je zapažanja o novom sastavu Los Anđeles Lejkersa, a zatim i o timu koji on predvodi.

- Oni se popravaljaju svake godine i biće bolji iz godine u godinu, a svaki tim u koji dođe Lebron Džejms će biti bolji, to se podrazumeva. Svašta kažem igraču kad dođe kod mene u tim, dosta pričamo. Pre nego što počne košarka, potpuno se posvetimo tom igraču i sredimo sve njegove lične stvari - završio je Popovič.

Košarka se igra na više načina

Popovič je naveo da za najbolje košarkaške rezultate nisu dovoljne samo veštine.

- Razvoj veština je samo deo igre, ali oni treba da razumeju da košarka može da se igra na više načina, da se uživa u igri, da se uči kako da se igra sa saigračima, da je košarka čudesna, ali treba s njima da pričate i o životu. A košarka je samo deo života i neće svi koji su ovde provesti život igrajući košarku. Zato je važno da se nauče društvene veštine, kako da se slažete s ljudima, kako da učestvujete na pravi način.

Sve na jednom mestu Spremili smo vam mnogo toga važnog i zanimljivog - pogledajte Blicsport

(Vladan Tegeltija)